CELEX: 62010CO0496
Language: sk
Date: 2012-01-19
Title: Uznesenie Súdneho dvora (šiesta komora) z 19. januára 2012. # Trestné konanie proti Aldo Patriciello. # Návrh na začatie prejudiciálneho konania: Giudice di Pace di Venafro - Taliansko. # Článok 104 ods. 3 prvý pododsek rokovacieho poriadku - Poslanec Európskeho parlamentu - Protokol o výsadách a imunitách Európskych spoločenstiev - Článok 8 - Trestné konanie pre delikt urážky na cti - Vyhlásenia uskutočnené mimo priestorov Európskeho parlamentu - Pojem "názor vyjadrený pri výkone poslaneckých funkcií" - Imunita - Podmienky. # Vec C-496/10.

Uznesenie Súdneho dvora (šiesta komora) z 19. januára 2012 – Trestné konanie proti Aldovi Patriciellovi
      (vec C‑496/10)
      „Článok 104 ods. 3 prvý pododsek rokovacieho poriadku – Člen Európskeho parlamentu – Protokol o výsadách a imunitách Európskych spoločenstiev – Článok 8 – Trestné konanie pre trestný čin urážky na cti – Vyhlásenia urobené mimo priestorov Európskeho parlamentu – Pojem ‚názor vyjadrený pri výkone poslaneckých úloh‘ – Imunita – Podmienky“
      Výsady a imunity Európskej únie – Členovia Európskeho parlamentu – Imunita vo vzťahu k vyjadreným názorom alebo hlasovaniu pri výkone ich úloh – Pojem názor vyjadrený pri výkone úloh – Uplatnenie v rámci súdneho konania začatého proti členovi Parlamentu – Právomoc vnútroštátneho súdu, ktorému bola vec predložená (Protokol o výsadách a imunitách Európskej únie, článok 8) (pozri
         body 15 – 17, 19 a výrok)
      
      Predmet
      
         
               Návrh na začatie prejudiciálneho konania – Ufficio del Giudice di Pace di Venafro – Výklad článkov 9 a 10 Protokolu o výsadách
                  a imunitách Európskych spoločenstiev (Ú. v. ES 1967, 152, s. 13) – Člen Európskeho parlamentu obvinený z urážky na cti pre nepravdivé
                  obvinenie príslušníka bezpečnostných síl – Pojem názor vyjadrený pri výkone poslaneckých úloh
               
            Výrok
      Článok 8 Protokolu o výsadách a imunitách Európskej únie, ktorý je pripojený k Zmluve o EÚ, Zmluve o FEÚ a Zmluve ESAE, sa
         má vykladať v tom zmysle, že vyhlásenie poslanca Európskeho parlamentu urobené mimo priestorov Európskeho parlamentu, ktoré
         bolo dôvodom na začatie trestného konania v členskom štáte jeho pôvodu pre trestný čin urážky na cti, predstavuje názor vyjadrený
         pri výkone poslaneckých úloh, ktorý podlieha imunite podľa tohto ustanovenia, len vtedy, ak toto vyjadrenie zodpovedá subjektívnemu
         názoru, ktorý priamo a zjavne súvisí s výkonom týchto úloh. Vnútroštátnemu súdu prináleží určiť, či sú tieto podmienky splnené
         v konaní vo veci samej.